โกนขนสุนัข พิจารณาทางเลือกอื่น
คุณจะต้องใช้เครื่องโกนไฟฟ้า หวีที่จะมาต่อกับเครื่องโกน แปรงสำหรับแปรงขน และสารหล่อลื่น ให้ซื้อเครื่องโกนสำหรับสุนัขที่ร้านขายของสัตว์เลี้ยง หรือร้านตัดแต่งขนสัตว์  หากคุณรู้ว่าสุนัขของคุณมักตกใจเพราะเสียงดังๆ ให้ทดลองใช้เครื่องโกนหลายๆ ชนิดที่วางขายก่อนว่าเสียงมันดังแค่ไหน แล้วเลือกอันที่เสียงไม่ดังมาก  ซื้อหวีไซส์ E หวีนี้ได้รับการออกแบบมาให้เหลือขนไว้ 1 นิ้ว ซึ่งเป็นความยาวที่ผู้เชี่ยวชาญส่วนใหญ่แนะนำ เครื่องโกนมักร้อนเกินได้ง่าย และอาจลวกผิวสุนัข ให้หยุดพักบ่อยๆ เพื่อให้มีดโกนได้เย็นลง ใช้สารหล่อลื่นที่มากับเครื่องโกนเพื่อป้องกันไม่ให้มันร้อนจนเกินไป ถ้าขนสุนัขพันกัน คุณก็จะไถเครื่องโกนไปได้ยาก ซึ่งอาจทำให้สุนัขเจ็บ และสร้างความยุ่งยากให้กับคุณด้วย ให้อาบน้ำและแปรงขนสุนัขเพื่อให้ขนไม่พันกัน พร้อมที่จะโกนได้ คุณจะต้องป้องกันไม่ให้สุนัขขยับตัวมากเกินไประหว่างโกนขน หากสุนัขดูมีท่าทีต่อต้าน คุณควรหาคนอีกคนมาช่วยเพื่อจับสุนัขไว้ให้อยู่กับที่ หากคุณโกนสวนทางกับที่ขนขึ้น อาจเกิดรอยเส้นหยาบๆ ได้ ให้โกนช้าๆ อย่างนุ่มนวล ถ้าคุณงงว่าจะต้องโกนขนไปทางไหน ให้หาบัตรเครดิตมาแล้วถูไปตามขน หากคุณเริ่มโดยการดันขนขึ้นและดึงมันไปข้างหลัง แสดงว่าทางนั้นเป็นทิศทางสวนกับทางที่ขนขึ้น คุณจะต้องโกนขนไปในทิศตรงกันข้าม เมื่อเวลาผ่านไปสุนัขของคุณอาจเริ่มหมดความอดทน ฉะนั้นคุณควรเริ่มที่จุดที่โกนขนยากก่อน แล้วค่อยขยับไปตรงที่โกนง่ายกว่า  ทำตามลำดับนี้ก็ดี: หัว รักแร้ ใต้หาง หลังหัว หลัง ข้างลำตัว ท้อง คุณควรข้ามการโกนหน้าไปเลยนอกจากว่าสุนัขของคุณจะอยู่นิ่งจริงๆ และถึงแม้มันจะนิ่ง ก็ให้โกนขนห่างจากตาอย่างน้อย 1 นิ้ว ระหว่างที่สุนัขยืน ให้ยกขาหน้ามันขึ้นในท่าที่สบายๆ โกนขนใต้ขาหน้า แล้วก็สลับไปโกนอีกข้าง ยกขาหลังของสุนัข เหมือนท่าเวลามันจะเข้าห้องน้ำ โกนขนใต้ขา แบบนี้จะช่วยทำให้สุนัขสะอาดเมื่อต้องเข้าห้องน้ำ โดยเฉพาะสำหรับสุนัขขนยาว เสร็จแล้วก็โกนใต้ขาอีกข้าง ยกหางขึ้นแล้วโกนขนรอบๆ ก้น การทำแบบนี้ก็จะช่วยให้สุนัขสะอาดเมื่อเข้าห้องน้ำเช่นกัน อย่าลืมว่าต้องระมัดระวังตรงนี้เหมือนกันนะ เริ่มจากหลังหัว แล้วขยับลงไปตามคอ จนถึงหลัง แล้วโกนขนที่ข้างลำตัว โกนขนที่ท้องอย่างระมัดระวัง และอย่าลืมว่าต้องโกนขนออกห่างจากมือตัวเอง คุณอาจจะคิดไปตามตรรกะว่าขนของสุนัขจะทำให้มันทรมานมากในช่วงหน้าร้อน แต่อันที่จริงแล้ว ขนสุนัขทำหน้าที่เป็นฉนวนกันความร้อน ทำให้สุนัขตัวเย็นลงและปกป้องมันจากแสงอาทิตย์ ด้วยเหตุนี้ องค์กร American Society for the Prevention of Cruelty to Animals (ASPCA) จึงได้ออกประกาศอย่าไม่มีข้อยกเว้นว่าเจ้าของไม่ควรโกนขนสุนัข  นอกจากขนสุนัขจะทำให้สุนัขเย็นลงแล้ว มันยังปกป้องตัวสุนัขจากแสงอาทิตย์อีกด้วย หากไม่มีขน สุนัขอาจจะถูกแดดเผา และมีความเสี่ยงจะเป็นมะเร็งผิวหนังมากขึ้น  ผู้เชี่ยวชาญบางคน (ไม่ใช่ทุกคนนะ) มีแนวคิดว่าสุนัขบางพันธุ์ที่เพาะมาสำหรับอยู่ในที่ที่อากาศหนาวมากๆ มีขนที่หนาเกินไปสำหรับช่วงหน้าร้อน ให้ปรึกษาสัตวแพทย์และถามว่าสุนัขของคุณมีขนมากเกินไปหรือเปล่า แม้ในกรณีที่สุนัขของคุณอาจต้องได้รับการตัดแต่งขน ก็อย่ากำจัดขนออกมากเกินไป คุณควรปล่อยให้เหลือขนยาวอย่างน้อย 1 นิ้วเพื่อป้องกันแสงอาทิตย์ ถ้าจะมีเหตุผลที่ดีในการโกนขนสุนัข เหตุผลนั้นอาจไม่ใช่ดวงอาทิตย์ แต่เป็นฝนแทน หากสุนัขเจอความชื้นมากเกินไป มันอาจเกิดอาการที่เรียกว่า myiasis คือมีหนอนแมลงวันระยะตัวอ่อนอยู่ในขน ปัญหานี้อาจเกิดขึ้นได้หากสุนัขของคุณมีขนหนาที่พันกันเยอะๆ และมักตากฝนอยู่บ่อยๆ ปรึกษาสัตวแพทย์ว่าสุนัขของคุณเสี่ยงต่ออาการ myiasis หรือไม่ ถึงแม้ว่าสุนัขของคุณอาจมีลักษณะเสี่ยงดังที่ได้ระบุไว้ ปกติแล้วอาการนี้มักป้องกันได้ถ้าคุณรักษาความสะอาดให้สุนัขและคอยดูแลหากมันมีแผลเปิด สุนัขที่มีขน 2 ชั้น (double coat) จะมีขนชั้นล่างที่ฟูและอ่อนนุ่ม ซึ่งอาจมองไม่เห็นผ่านขนชั้นนอกที่หนากว่า แต่สุนัขพันธุ์ที่ได้รับความนิยมหลายพันธุ์ก็มีขนแบบนี้ เช่น เยอรมันเชพเพิร์ด ปอมเมอเรเนียน เชาเชา ฮัสกี้ มาลามิวท์ และซามอยด์ เมื่อสุนัขเหล่านี้อายุมากขึ้น ก็มีความเป็นไปได้สูงขึ้นว่าขนบางส่วนจะไม่ขึ้นแล้วหลังการโกน ทำให้มันมีขนแหว่งเป็นหย่อมๆ ราคาค่าตัดแต่งขนสุนัขอยู่ที่ระหว่างประมาณ 1,000 ถึง 3,000 บาท ซึ่งรวมค่าเล็มขนสุนัข รวมถึงดูแลเล็บ และการดูแลเพื่อสุขภาพอื่นๆ ที่สำคัญ  เงินจำนวนนี้อาจมากสำหรับคนบางคน แต่โดยส่วนใหญ่แล้วสุนัขของคุณก็อยู่ได้โดยไม่ต้องเล็มขน อาจจะดีกว่าถ้าไม่เล็มเลยด้วยซ้ำ ฉะนั้น หากคุณต้องเลือกระหว่างการโกนขนสุนัขเองกับการไม่โกนเลย ปกติแล้วการไม่โกนจะเป็นทางเลือกที่ดีกว่า เมื่อโกนขนสุนัข มีความเสี่ยงว่าคุณจะทำให้มันบาดเจ็บ เมื่อคำนึงถึงข้อนี้แล้ว การให้ผู้เชี่ยวชาญจัดการตัดแต่งขนดูแลสุนัขให้อาจเป็นทางเลือกที่ราคาถูกกว่า เพราะค่าบริการของสัตวแพทย์ย่อมแพงกว่าค่าอาบน้ำและโกนขนแน่นอน
ซื้ออุปกรณ์. คอยดูแลให้เครื่องโกนเย็น. ทำความสะอาดขนสุนัข. จับปลอกคอสุนัขเอาไว้. โกนไปตามทิศทางที่ขนขึ้น. เริ่มจากบริเวณที่อ่อนไหวง่ายก่อน. โกนขนที่รักแร้. โกนขนที่ง่ามขา. โกนขนที่ก้น. โกนขนส่วนที่เหลือ. ไม่ต้องกลัวความร้อน. คำนึงถึงความชื้น. หลีกเลี่ยงการโกนขนสุนัขที่มีขน 2 ชั้น. พิจารณาให้ผู้เชี่ยวชาญโกนขนสุนัข.
https://www.wikihow.com/Shave-Your-Dog https://www.wikihow.com/Shave-Your-Dog
Shaving Your Dog Considering Other Options